Prof. Liebenberg word vereer vir haar navorsing oor en boekstawing van die geskiedenis van die kartografie en opmeting van Suid-Afrika wat as fenomenaal beskou word.
Me. Brink-Felsenstein word veral as liriese sopraan in verskeie operas in Suid-Afrika, Wene en Duitsland onthou. Sy het ook 'n groot bydrae gelewer tot die onderrig van sangers soos die vooraanstaande sangeres Minette du Toit-Pearce.
Die prys word toegeken aan Pieter de Vos en Jan Groenewald vir Formidabele vroue – Emily Hobhouse. Die inhoud getuig van deeglike navorsing. Die materiaal word op 'n oorspronklike en sinvolle wyse in die storielyn geïntegreer en op boeiende wyse vertel. Die verskillende vertellers se bydraes word met vaardigheid in die storielyn verweef en dra by tot die hegtheid en spanningslyn van hierdie dokumentêre werk. Pieter de Vos is 'n kenner van Emily Hobhouse en dit het 'n invloed gehad op die uitstaande gehalte van die teks. Dit is 'n baie deeglike stuk werk.
Hierdie Erepenning gee erkenning aan 'n persoon vir 'n besonder hoogstaande bydrae tot die bevordering van die Geskiedenis as dissipline in Suid-Afrika.
Herman Binge was verantwoordelik vir uitstaande navorsing, teks en regie. Die dokumentêr vorm 'n verfrissende raamwerk vir die historiese en menslike feite oor Emily Hobhouse en die gebeure tydens die Anglo-Boereoorlog.
Die egpaar het oor die jare 'n legende geword op die gebied van die toneel- en voordragkuns in Suid-Afrika en elders in die wêreld. Hulle vertolkings getuig van jare se artistieke ondervinding, groei en uitsonderlike talent as teaterkunstenaars. Hul talent word al dekades lank op verhoë regoor die land en Namibië deur teatergangers waardeer.
Mnr. Van der Merwe se nederige dog vasberade vermoë om alles te gee vir die skeppingsproses as 'n blyk, nie net van sy eie menslikheid nie, maar ook in sy verhouding met God, is onmeetbaar. Met 'n sterk element in sy werke van sagte kommentaar op Suid-Afrikaners van alle tye, rassegroepe en oortuigings, kan hy beskryf word as 'n vindingryke kunstenaar met 'n skerp innerlike oog en voortreflike werksvermoë.
Prof. Wegelin word vereer vir sy bydrae tot die argitektoniese professie; tot die opleiding van studente in die tegniese argitektuur; en tot die konstruksie-industrie in die algemeen.